Donald Davidson
Store norske leksikon,Religion og filosofi,Filosofiens fagdisipliner,Språkfilosofi
Donald Davidson var en amerikansk filosof og logiker. Davidson beskjeftiget seg med temaer som språk, handling, bevissthet og beslutningsteori.
Han var var professor blant annet ved Stanford-universitetet i 1951–1967 og Universitetet i Chicago i 1976–1981, siden ved Berkeley.Artikkelen Truth and Meaning (1967) har hatt stor innflytelse på den senere utviklingen innen språkfilosofien. Davidsons språkfilosofiske program gikk ut på å gi en meningsteori (systematisk semantikk) med basis i Alfred Tarskis sannhetsdefinisjon. Meningsteorien er også inspirert av Willard van Orman Quines holisme og hans teori om radikal fortolkning.Artikkelen Actions, Reasons and Causes (1963) innledet hans program innen handlingsteori, hvor en grunntanke er at det ikke nødvendigvis er noen motsetning mellom motivsforklaringer og årsaksforklaringer. Verk Essays on Actions and Events (1980)  Inquiries Into Truth and Interpretation (1986) Les mer i Store norske leksikon filosofi språkfilosofi handlingsfilosofi